AIŠKINAMASIS RAŠTAS

Dėl Molėtų rajono savivaldybės infrastruktūros plėtros rėmimo programos komisijos sudėties ir darbo reglamento patvirtinimo

1. **Parengto tarybos sprendimo projekto tikslai ir uždaviniai**

Sprendimo projektas parengtas vykdant Lietuvos Respublikos vietos savivaldos įstatymo, Lietuvos Respublikos savivaldybių infrastruktūros plėtros įstatymo nuostatas, kad savivaldybės tarybos kompetencija yra tvirtinti savivaldybės infrastruktūros plėtros rėmimo programos komisijos (toliau – Komisija) sudėtį ir darbo reglamentą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos savivaldybių infrastruktūros plėtros įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės:

Pasinaudodama savivaldybės tarybos suteiktais įgaliojimais, Lietuvos Respublikos savivaldybių infrastruktūros plėtros įstatymo, Molėtų rajono savivaldybės infrastruktūros plėtros rėmimo programos komisijos darbo reglamento nuostatomis, Komisija nagrinės klausimus, rengs išvadas dėl priemonių plano ir Programos lėšų panaudojimo plano atitikties galiojantiems teritorijų planavimo dokumentų sprendiniams, patvirtintiems strateginiams savivaldybės plėtros planams, rengs išvadas dėl Programos lėšų panaudojimo pagrįstumo.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos patvirtintas sprendimas suteiks teisę Komisijai, vadovaujantis patvirtintu darbo reglamentu, rengti išvadas dėl priemonių plano ir Programos lėšų panaudojimo plano tinkamumo ir Programos lėšų panaudojimo pagrįstumo.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Sprendimo vykdytojas – savivaldybės infrastruktūros plėtros rėmimo programos komisija. Įvykdymo terminai – Komisijos išvada dėl priemonių plano ir Programos lėšų panaudojimo plano teikiama tvirtinti savivaldybės tarybai iki 2021 m. kovo 1 d.